SSKM ব্রাত্য, ঘাড়ে-থাইয়ে চোট, বেড়েছে রক্তচাপও

কলকাতা: শনিবার যাদবপুর বিশ্ববিদ্যালয়ে (Jadavpur University) ওয়েবকুপারের বার্ষিক সাধারণ সভায় গিয়ে পড়ুয়াদের বিক্ষোভের মুখে পড়লেন রাজ্যের শিক্ষামন্ত্রী ব্রাত্য বসু (Bratya Basu) । তৃণমূলপন্থী অধ্যাপকদের সংগঠন ওয়েবকুপার বৈঠক সেরে শিক্ষামন্ত্রী বের হওয়ার সময় তাঁর গাড়িতে হামলা করা হয়। গাড়ির বোনেটে লিখে দেওয়া হয় ‘ব্রাত্য বসু চোর’ ‘গো ব্যাক স্লোগান’ তোলা হয় বিক্ষোভকারীদের পক্ষ থেকে। তাঁর গাড়ির বোনেটে হাওয়াই চটি রাখা হয়। ভাঙে শিক্ষামন্ত্রীর গাড়ির কাচও। দুপক্ষের হাতাহাতিতে আহত হন শিক্ষামন্ত্রী। শিক্ষামন্ত্রীর কোমরেও চোট লাগে। কোনওমতে বিশ্ববিদ্যালয়ের ক্যাম্পাস থেকে বেরিয়ে খুঁড়িয়ে এসএসকেএম (SSKM) পৌঁছেছেন রাজ্যের মন্ত্রী।

ছাত্র সংসদ নির্বাচনের দাবিতে দফায় দফায় বিক্ষোভ হয়েছিল যাদবপুরে। সেই সময় বিশ্ববিদ্যালয় ক্যাম্পাসে ছিলেন শিক্ষামন্ত্রী। সেই সময় তিনি বের হওয়ার চেষ্টা করতেই তাঁর গাড়ির সামনে শুরু হয় বিক্ষোভ। এসএফআই-টিএমসিপি দুপক্ষের হাতাহাতিতে আহত হন শিক্ষামন্ত্রী। শিক্ষামন্ত্রীর কোমরেও চোট লাগে। সঙ্গে সঙ্গে এসএসকেএম হাসপাতালে ভর্তি করা হয় ব্রাত্য বসুকে। মন্ত্রীর রক্ষীও আহত হয়েছেন বলে খবর। দীর্ঘদিন পর এমন বিশৃঙ্খল পরিস্থিতির সাক্ষী যাদবপুর বিশ্ববিদ্যালয়। ২০১৯ সালে যাদবপুরে অনুষ্ঠানে যোগ দিতে এসে আক্রান্ত হন তৎকালীন কেন্দ্রীয় মন্ত্রী বাবুল সুপ্রিয়। এসএফআই সদস্যরা তাঁর চুল ছিড়ে নজিরবিহীন আক্রমণে নেমেছিল। সেই একই ঘটনার পুনরাবৃত্তি। শনিবার ওয়েবকুপার বার্ষিক সভায় যোগ দিতে বিশ্ববিদ্যালয়ে এলে ব্রাত্য বসুর গাড়ির সামনে পোস্টার হাতে বিক্ষোভ দেখায় এসএফআই। তাঁর সামনেই কার্যত সংঘর্ষে জড়িয়ে পড়ে এসএফআই-টিএমসিপি। একজনের মাথা ফেটে রক্ত বেরতে থাকে। যাদবপুরের অধ্যাপক তথা ওয়েবকুপার সদস্য ওমপ্রকাশ মিশ্রকেও হেনস্থার অভিযোগ উঠেছে বিক্ষোভরত ছাত্রদের বিরুদ্ধে। এক মহিলা অধ্যাপকের শাড়ি ছেঁড়ার অভিযোগও উঠেছে আন্দোলনরত পড়ুয়াদের বিরুদ্ধে। ছাত্রদের তরফে অভিযোগ, ছাত্রের পায়ের উপর দিয়ে মন্ত্রীর গাড়ি চালিয়ে দিয়েছেন।

আরও পড়ুন: যাদবপুরে উত্তেজনা, লেখা হল চোর, ভাঙল শিক্ষামন্ত্রীর গাড়ির কাঁচ

বিশ্ববিদ্যালয় থেকে বেরোনোর আগে ছাত্রবিক্ষোভ সম্পর্কে ব্রাত্য বলেন, “এই গুন্ডামি চলতে পারে না। পড়ুয়াদের চার জন প্রতিনিধির সঙ্গে কথা বলতে পারি। তবে আমি কোনও প্ররোচনায় পা দেব না। যাঁরা এগুলি করছেন, তাঁদের বিরুদ্ধে উপাচার্য পদক্ষেপ করবেন। তাঁর গাড়ি ভাঙচুরের অভিযোগ। খুলে দেওয়া হয়েছে মন্ত্রীর গাড়ির চাকার হাওয়াও। কোনওমতে বিশ্ববিদ্যালয়ের ক্যাম্পাস থেকে বেরিয়ে এসএসকেএম (SSKM) পৌঁছেছেন রাজ্যের মন্ত্রী। গাড়ি থেকে কার্যত খুঁড়িয়ে নামতে দেখা যায় তাঁকে। মন্ত্রীর গাড়ি ভাঙচুরের সময় বুকে কাঁচ ছিটকে লেগেছে। শরীরের একাধিক জায়গায় চোট পেয়েছেন তিনি। থাই মাসলে চোট, চোট লেগেছে ডান দিকে ঘাড়ে। হাতেও আঘাত লেগেছে। রক্তচাপও বেড়েছে। এ দিন হাসপাতাল থেকে বেরিয়ে মন্ত্রী বলেন, “একটু ভাল আছি। প্রাথমিক চিকিৎসা করালাম। এক্স রে করা হল। বাঁ হাতে লেগেছিল।

দেখুন ভিডিও